Vyhodnotenie pripomienkového konania

	Návrh zákona, ktorým sa mení a dopĺňa zákon č. 163/2001 Z. z. o chemických látkach a chemických prípravkoch v znení neskorších predpisov a o zmene a doplnení niektorých zákonov bol v rámci pripomienkového konania zaslaný na pripomienkovanie celkom 30 pripomienkujúcim orgánom, inštitúciám a organizáciám tretieho sektora. Materiál bol uverejnený na internetovej stránke Ministerstva hospodárstva Slovenskej republiky a tým dostupný k pripomienkovaniu aj širokej odbornej verejnosti.
	
Odporúčajúce pripomienky legislatívno-technického charakteru uplatnili: 
-	Úrad vlády SR sekcia inštitútu pre aproximáciu práva, 
-	Ministerstvo pôdohospodárstva SR, 
-	Ministerstvo životného prostredia SR, 
-	Ministerstvo zdravotníctva SR, 
-	    Ministerstvo vnútra SR, Ministerstvo práce sociálnych vecí a rodiny SR,              Ministerstvo kultúry SR, 
-	Ministerstvo spravodlivosti SR, 
-	Ministerstvo obrany SR, 
-	Generálna prokuratúra SR, 
-	Úrad priemyselného vlastníctva SR, 
-	Protimonopolný úrad SR, Úrad pre normalizáciu a skúšobníctvo SR, 
-	Centrum pre chemické látky a prípravky, 
-	Asociácia zamestnávateľských zväzov a združení SR, 
-	Slovenské združenie pre značkové výrobky, 
-	Zväz chemického a farmaceutického priemyslu SR a 
-	VUSAPL a.s. Nitra, 
boli predkladateľom návrhu zákona akceptované. 

Zásadné pripomienky k návrhu zákona uplatnili: 
-	Úrad vlády SR sekcia inštitútu pre aproximáciu práva k bodom 3, 19, 26 až 30 a k všeobecnej časti dôvodovej správy a k doložke zlučiteľnosti a
-	Ministerstvo životného prostredia SR k pôvodným bodom 8 a 11 a všeobecnej časti dôvodovej správy týkajúcej sa zabezpečenia dvoch štátno-zamestnaneckých miest na roky 2006 až 2008. 
Všetky zásadné pripomienky boli predkladateľom návrhu zákona akceptované a zapracované priamo do textu návrhu zákona s tým, že pôvodné body 8 a 11 boli z návrhu zákona vypustené. Všeobecná časť dôvodovej správy a doložka zlučiteľnosti boli upravené podľa zásadných pripomienok.

Ostatné pripomienkujúce orgány, a to: 
-	Úrad vlády Slovenskej republiky sekcia kontroly,
-	Ministerstvo zahraničných vecí SR, 
-	Ministerstvo výstavby a regionálneho rozvoja SR, 
-	Ministerstvo školstva SR,
-	Úrad pre verejné obstarávanie SR, 
-	Správa štátnych hmotných rezerv SR, 
-	Úrad jadrového dozoru SR, 
-	Národná banka Slovenska, 
-	Úrad geodézie, kartografie a katastra SR 
neuplatnili k predloženému návrhu zákona pripomienky.
Ministerstvo financií SR zobralo na vedomie, že výdavky spojené s prijatím návrhu zákona, kvantifikované v doložke finančných, ekonomických, environmentálnych vplyvov 
a vplyvov na zamestnanosť, na rok 2005 budú zabezpečené v rámci limitu výdavkov kapitoly Ministerstva zdravotníctva SR schválených v rámci verejného rozpočtu na rok 2005, výdavky Ministerstva hospodárstva SR budú uplatnené Ministerstvom hospodárstva SR v rámci limitu výdavkov jeho kapitoly v rámci verejného rozpočtu v rokoch 2006 až 2008 a výdavky Ministerstva životného prostredia SR budú uplatnené Ministerstvom životného prostredia SR v rámci limitu výdavkov jeho kapitoly v rámci verejného rozpočtu v rokoch 2006 až 2008.   

Záver:	Vyhlásenie o bezrozporovosti návrhu zákona
Návrh zákona sa na rokovanie vlády SR predkladá bez rozporov.